**Géza fejedelemsége és Szent István államszervező tevékenysége.**

*Előzmények*

**A X. század végén, a** **kalandozások lezárulása után** a magyarság válaszút elé került. A tét nagy volt: **fennmaradás vagy pusztulás**. A csatlakozás a kialakuló keresztény, feudális Európához, a megmaradást biztosította.

*Géza fejedelem*

**970-ben Géza fejedelem** kerül a hatalomba. 972 húsvétján követeket küld a bajor uralkodónak azzal a céllal, hogy **keresztény hittérítő papokat és lovagokat kérjen**, a **kereszténység meghonosításához**. Emellett fiát **Vajkot (későbbi Istvánt) érdekből összeházasította Gizella bajor hercegnővel**. Ezen kívül átvette a **Nyugat-Európában használt utódlási rendszert (primogenitúra)**, ami szerint az idősebb fiúgyermekre száll a hatalom.

*Szent István*

**997-ben** meghalt Géza fejedelem és Istvánra szállt a hatalom. **Koppány** azonban **hatalomra kívánt kerülni, de István végül legyőzte őt** és testét felnégyeltette. Hogy hatalmát megszilárdítsa **II. Szilveszter pápától kér koronát** és 1000. karácsonyán vagy 1001. január 1-én **meg is koronázták** (nem tudni pontosan mikor). Végül 1003-ban az erdélyi Gyulát is megfosztja hatalmától.

*Egyházrendszer kiépítése*

* **10 egyházmegyét, 10 püspökséget alapított,** közülük Esztergom érseki rangot.
* Bevezette a **tizedadót** (a termény egytizede az egyházhoz kerül)
* **10 falunkként egy templomot** kellett építeni
* **Vasárnaponként kötelezővé tette a templomba járást**
* **Kötelezővé tette a böjt betartását**

*Közigazgatás*

István **országát vármegyékre osztotta szét**, minden vármegye **központjába egy vár állott**. A vármegyék **vezetője az ispán** volt. Az ő hatáskörük alá tartozott az **adószedés, a törvénykezés, a katonai ügyek** intézése és az **elszámolás a király felé.** A vármegyéken belül **udvarházakat alakított ki**, aminek célja a királyi udvar elszállásolása volt, ugyanis nem volt állandó királyi székhely. Ilyen vármegyénkként 2-3 volt.

Az uralkodása alatt jön létre a **nádori pozíció** (Aba Sámuel lett az első nádor) aki a **király helyettese volt** és a király **távollétében volt hatalmon**.

*Az utódlás kérdése*

**Utódjaként Imre herceget szánta**, hozzá fogalmazta meg **Intelmek** című írását, amiben elmagyarázta, hogyan legyen jó uralkodó. Ezek ellenére **Imre 1033-ban meghalt.** István egy rokona, **Vazul magának akarta a hatalmat**, ezért merényletet tervezett a király ellen. Amikor kiderült, István **büntetésből megvakíttatta** és fiai András, Béla és Levente elmenekült az országból. Végül utódjaként a velencei neveltetésű Orseolo Pétert nevezte meg. István 1038-ban halt meg.