***A francia abszolutizmus XIV. Lajos korában***

*Előzmények*

**XIII. Lajos** uralkodása alatt zsoldoshadsereg és hivatalnoki rendszere segítségével **megerősítette a központi hatalmat**. 1614-től kezdve már nem hívta össze a rendi gyűlést, hanem **rendeletek útján kormányzott**.

*A Napkirály uralkodása*

**XIV. Lajos alatt a francia abszolutizmus a fénykorát élte**. Uralkodása alatt a francia nép **90%-a földműves parasztokból** ált, akiknek nem volt beleszólása a politikába**. 8% volt a polgárság** és **2% a nemesség**, akik jó helyzetük miatt elfogadták az abszolutizmust. Uralkodása során nem hívta össze a rendi gyűlést és **rendeletekkel kormányzott**. Saját **magát hivatalnokokkal vette körül**, akik ugyan segítették a munkáját, de minden **fontosabb kérdésben a király döntött**.

Uralkodásának székhelyét **Párizsból a közeli Versaillesbe** helyezte át. Itt **díszes barokk stílusú nagy kastélyt építtetett**, amihez nagy kert is társult. Úgy gondolta magáról, hogy ő Európa legnagyobb uralkodója, ezért is hívatta magát **Napkirálynak**. Az európai viselkedési szokásoknak a példaképévé vált a francia udvar, ami **szigorú etikettel** járt.

Hogy hatalmát megszilárdítsa **szervezett hadsereget hozott létre**. Nagy hangsúlyt fektettek a **hivatásos tisztképzésre**, a **hadsereg ellátására**, a **tüzérség fejlesztésére**, a **rendszeres hadgyakorlatokra** és a **korszerű laktanyarendszer kiépítésére**. A franciák szinte folyamatosan háborúztak vagy segítették szövetségeseiket.

A fényes udvar és a hadsereg fenntartása miatt a **kincstár azonban jelentősen ürülni kezdett.** A feladat megoldására kinevezett minisztereknek **sikerült a bevételeket növelni jelentős adóemelések nélkül**. Ennek eszköze a **merkantilizmus** volt, ami az ország **nemesfémkészletének gyarapításá**t és annak **országon belül tartását** tette lehetővé. Előszöris **megtiltották azon külföldi áruknak a vásárlását**, amiket helyben is elő tudtak állítani, emellett **magas vámokat vezettek be a külföldi áruk visszaszorítására** és **támogatták a hazai manufaktúrákat**, amik a termékek tömeggyártását tették lehetővé.

*Franciaország hanyatlása*

Habár a franciák **több gyarmatot is szereztek**, azonban a német-római császár és az angol király összefogása során **több csapást is mért a franciákra**, az ország pedig egyre nehezebben tudta fedezni a hadsereg és a fényes királyi udvar költségeit.