***A mohácsi vész és az ország részekre szakadása. Végvári küzdelmek.***

*Előzmények*

Mátyás király halála után meggyengül az ország, előbb I. aztán II. Ulászló kerül a trónra. Az ő uralkodása idején a kincstár bevétele visszaesik, feloszlatják a Fekete-sereget és a déli végvárrendszer is meggyengül. A Dózsa György féle parasztfelkelés is meggyengíti a belső rendet az országban.

*Út a mohácsi vészig*

1516-ban II. Lajos került a trónra és megpróbálta visszaállítani a rendet, de főként kevesebb sikerrel. A nemességen belül viszály alakult ki és az ország pénzügyi helyzetét sem tudta megjavítani. 1520-ban I. Szulejmán török szultán folyamatos hódítóhadjáratokat vezetett. Végül 1521-ben megindult a hadjárat Magyarország ellen, aminek során elfoglalták Nándorfehérvárt és a déli végvárrendszer összeomlott. Az újabb támadás 1526-ban indult meg.

Végül 1526. augusztus 29-én Mohácsnál csapott össze a magyar és a török sereg. A magyar sereg nagyjából 25 ezer míg a török 75 ezer katonából ált. A csata végül óriási verséggel végződött magyar részről, többek között meghalt II. Lajos magyar király, Tomory Pál fővezér, 28 főúr és 7 főpap. Egyedül Szapolyai Jánosnak sikerült megmenekülnie. Az ország így kiszolgáltatottá vált a töröknek, amit ki is használtak Buda kifosztásával.

*Az ország részekre szakadása*

A király halálával az országnak két jelöltje is volt a királyi címre. Az egyik Szapolyai János volt, akinek Erdélyben voltak birtokai, valamint hadserege és a másik Habsburg Ferdinánd volt, akit a főnemesek a külföldi segítség reményében támogattak. Az így kialakult helyzet miatt polgárháború kezdődött és az ország két részre szakadt.

A török hadsereg időközben több hadjáratot is indított Bécs megszerzéséért. Végül 1532-ban a Kőszegi vár miatt meghiúsult a hadjárat és a szultán belátta, hogy nem képes elfoglalni Bécst. 1533-ban megegyezett egymással a Habsburg és az Oszmán Birodalom a befolyási övezeteiről.

1538-ban a Váradi békén megegyezett egymással I. Ferdinánd és I. János király és elismerték egymás királyságát, azonban a békében I. János az utódjai nevében lemondott a királyi hatalomról, hogy újra lehessen egyesíteni az országot. 1540-ben meghalt Szapolyai János és Fráter György valamint Török Bálint a csecsemő János Zsigmondot tették meg királlyá. I. Ferdinánd a Váradi egyezségre hivatkozva támadást indított Magyarország ellen és megostromolta Buda várát. A magyarok Szulejmán szultán segítségét kérik Buda védelméhez, azonban 1541. augusztus 29-én a török sereg elfoglalta Buda várát. A szultán Erdélyt ajándékozza oda a csecsemő királynak, így létrejött a három részre szakadt ország, aminek részei az Erdélyi Fejedelemség, az Oszmán Birodalom és a Király Magyarország.

*Az új végvárrendszer kialakulása*

Az újonnan kialakult Királyi Magyarország területén a Habsburg fennhatóság befolyása a jellemző. Ezt a területet egy ütközőzónaként használták az Oszmán és a Habsburg Birodalom között. Az ország nem kapott pénzügyi segítséget, viszont a végvárrendszer kialakítását jelentősnek tartották. Így jött végre a második végvárrendszer, amit Szigetvár, Kanizsa, Veszprém, Drégely, Eger, Szolnok, Temesvár és Várad alkotott.

1552-ban a török sereg, hogy megszerezze a Tiszántúlt jelentős végvárakat foglalt el. Többek között Drégelyt, Temesvárt és Szolnokot is elfoglalta, viszont Dobó István vezetésével az egri vár magyar kézen maradt. Végül 1566-ban sikerült a Zrínyi Miklós által védett Szigetvárt is bevennie a török seregnek viszont az ostrom alatt meghalt Szulejmán szultán és ezzel a török hódítások kora véget ért.