***A Rákóczi szabadságharc fordulópontjai. A szatmári béke.***

*Előzmények*

A török kiűzése után az **ország Habsburg kézre került**. A végvárak katonáit **elbocsájtják**, majd később üldözni kezdik őket. **Thököly Imre és Zrínyi Ilona** házasságából megszületik az ország egyik leggazdagabb családja, akik **vagyonukat a Habsburgok elleni harcra fordítják**. Miután a Habsburgok elfoglalták Munkács várát I**I. Rákóczi Ferencet** átnevelésre Bécsbe vitték, ahonnan viszont megszökött és **Brezánba** **talál menedékre.**

*A Rákóczi-szabadságharc*

1703-ban A Tiszaháton **Esze Tamás** vezetésével **parasztfelkelés tört ki** a **magas adók** és a **császári katonák zsarnokoskodása miatt**. A felkelők végül **II. Rákóczi Ferencet kérték fel vezetőjüknek**, amit ő el is fogadott. Ezt megerősítendő kiadta a **Brezáni Kiáltványt,** amiben felszólít minden magyarországi nemest és nemtelent, hogy **csatlakozzanak a felkeléshez**. A **Vetési Pátensben** később ígéretet tett arra, ha valaki **csatlakozik a felkeléshez, az mentesülni fog a földesúri kötelességek alól**. Rákóczi saját **vagyonából vásárol fegyvereket**, **rézpénzt veret** és **kiképzi a jelentkezőket**, parasztokból közkatonát, nemesből tisztet csinál, ami problémákhoz vezetett, hiszen nem volt a tiszteknek hadvezéri tapasztalata. A Rákóczi oldalán harcolók neve **kuruc**, míg a Habsburg pártiak neve **labanc** lett.

Az 1703-04 közötti időszak kisebb vereségei miatt a **hadsereg átszervezésre** kerül és Rákóczi elindította a **Kurír című napilapot** (első újság), aminek célja az információk terjesztése volt. **1704-ben az erdélyi országgyűlés II. Rákóczi Ferencet erdélyi fejedelemmé választotta**, majd az **1705-ös Szécsényben tartott országgyűlésen Magyarország vezető fejedelmévé kiáltották ki**.

Ezután következett a **szabadságharc legsikeresebb** időszaka az **1705-07-es időszak**, amikor az **ország 80%-a kerül a kurucok kezére**. **1707-ben az ónodi országgyűlésen** megszavazzák a **kötelező adófizetést** minden ember számára, hogy pénzelni lehessen a harcokat. Emellett kimondták a **Habsburg-ház trónfosztását**, azaz Magyarország függetlenné válását, amivel a nemzetközösségeknek is üzentek („Eb ura fakó”).

*A hanyatlás*

Az 1708-11 közötti időszakban egyre fogyott a lelkesedés a harc után. Ennek főbb okai, hogy a **nemesek nem voltak elragadtatva az adófizetés kérdésétől**, **Rákóczi vagyona kezdett fogyni** és a **nép** **inkább békére vágyott**, valamint **egyre több ütközetet vesztettek a kurucok** (Trencsényi csata - 1709). 1710-ben Rákóczi elhagyta az országot, hogy tárgyalásokat kezdjen az orosz cárral, **helyettesévé Károlyi Sándort** tette meg.

Károlyi úgy gondolta, hogy nincs esélye megnyernie a kurucoknak a harcot, ezért Rákóczi tudta nélkül **tárgyalásokat kezdett a békéről**. Ezt **1711-ben kötötték meg Szatmáron** és a császár ígéretet tett, hogy minden lázadó kurucnak megbocsájt és ügyelni fog, hogy azok a sérelmek, amik miatt a szabadságharc kirobbant ne ismétlődjenek meg újra. A **fegyvert ezekután Majténynél tette le a magyar sereg**. Rákóczi és más tisztek nem hittek abban, hogy büntetlenül maradhatnak, ezért inkább **önkéntes száműzetésbe vonultak**. (Rodostó)