***Demográfiai változások, a nemzetiségi arányok alakulása***

*Előzmények*

A folyamatos háborúzásokat megsínylette az ország társadalma és gazdasága. Az **1711-ben** megkötött **Szatmári béke véget vetett a Rákóczi-szabadságharcnak**. Megkezdődhetett Magyarország beolvasztása.

*Magyarország helyzete*

1711-ben a trónra **III. Károly** kerül, aki elkezdi Magyarország újjáépítését. Eredeti célja, hogy **Magyarországot a Habsburg Birodalomba olvassza be**. Annak érdekében, hogy ne robbanjon ki újabb viszály a magyar rendek és a dinasztia között, ezért nagyrészben megtartotta a békefeltételekben foglaltakat, így az **országot békés úton próbálta vezetni.**

Magyarország elvben független államként működött a Habsburg Birodalomtól de valójában annak része volt. **Magyarországon rendi dualizmus zajlott**. A **Habsburg-házból került ki az uralkodó**, míg a király helyettese **a nádor magyar származású** volt, viszont hűnek kellett lennie a Habsburg-házhoz. A **külügy, pénzügy és hadügy az uralkodó hatáskörébe tartozott**, ami megkönnyítette a döntéshozatalt a Birodalom építése szempontjából az uralkodónak. Ezen kívül két fontos államhivatal is működött az egyik a **helytartótanács, ami belügyi kérdéseket tárgyalt Pozsonyban**, a másik a **kamara, ami pénzügyi kérdésekben döntött Bécsben**.

Ezenkívül volt **az országgyűlés, ami a magyar rendeke alá tartozott**, viszont **önállóan nem hozhattak törvényeket**, csak **törvényjavaslatokat nyújthattak be** az uralkodónak, aki elbírálta azokat. A magyar országgyűlés **kétkamarás** volt. A **felsőtáblán a főpapság és az arisztokrácia** személyei vettek részt. **Az alsótáblán a káptalanok követei, királyi városok követei, vármegyei követek** vettek részt. Az országgyűlés **ügymenete lassú és nehézkes** volt. Ha az egyik tábla javaslatát elutasította a király vagy a másik tábla akkor a törvényjavaslatot újra tárgyalták.

*A népesség kérdése*

**A Török Hódoltság idején**, főleg a **rablógazdálkodásnak** **köszönhetően** **az Alföld jelentős része elnéptelenedett.** Emellett jelentős volt a **természeti pusztulás**, a **megműveletlen szántóföldek elvadultak**, az **erdőket kivágták** tüzelőanyagért cserébe, a Kiskunságon megjelent a futóhomok stb. A **sok hadjárat, járvány és éhínség rengeteg ember halálával járt**, míg **más európai országok lakossága jelentősen nőtt**.

**A demográfiai mélypont 1711-ben következett be.** Az ezutáni béke korszaka jelentősen segített megnövelni a lakosság létszámát. A török hódoltság miatt elnéptelenedett területekre hamarosan **megindult a betelepedés**, ide főleg az **ország** **peremterületiről érkeztek** jobbágyok. A **belső vándorlásban főleg a magyarok és a szlovákok** vettek részt, az ország belső, lakatlan területeit kitűzve célul. Ezt kísérte a **bevándorlás** folyamata, ami egy **szervezetlen, öntevékenység** volt. A **környező területekről települtek be hazánk** határmenti területeire a **szlovákok, románok, ukránok, szlovének, szerbek, horvátok, bosnyákok.** A harmadik forma a **szervezett betelepítés** volt, amit az udvar hajtott végre annak érdekében, hogy a birodalom adózóinak számát növelhesse. Ilyen módon kerültek letelepítésre a **svábok (németek)** akiket az országba **szétszórva telepítettek le**, hogy **elősegítség a magyarországi gazdaság fejlődését**. Mindezek következtében Magyarország egy sokszínű ország lett, ahol a **magyarok kissebségbe kerültek**. (49% magyar – 51% nemzetiség)