***A korszak főbb eszmeáramlatainak (liberalizmus, nacionalizmus, konzervativizmus és szocializmus) jellemzői források alapján.   
A legfontosabb állam- és alkotmányjogi fogalmak (pl. alkotmány, parlament, képviseleti rendszer, szavazati jog, hatalommegosztás).***

*Előzmények*

A XIX. században létrejött eszmerendszerek a **felvilágosodásra vezethetők vissza**. Ezeket aztán később a **francia forradalom** és az **ipari forradalom is előrébb lendítette**.

*Liberalizmus*

Az liberalizmus **(szabadság-elvűség)** az alkotmányos berendezkedést és a polgári szabadságjogokat összefoglaló eszmerendszer. Képviselői a liberálisok.

Főbb alapvető értékei:

* **Polgári szabadságjogok** (sajtó-, vallás-, gyülekezési-, szólásszabadság)
* **Alkotmányos polgári rendszer**
* Korlátozás nélküli **szabad verseny**
* **Parlamentarizmus**, **népképviselet**

*Nacionalizmus*

A szó eredete a **náció = nemzet szóból ered**. Főleg a bécsi kongresszuson megszületett Szent Szövetségre válaszul született meg. **Fő eleme a vallási és társadalmi különbségeken átívelő nemzeti érzés**. Az összetartozás kifejezéséhez gyakran **szimbólumokat használ, például zászlót és címert**. Legfőbb célja a **nemzetállam megalkotása.**

*Konzervativizmus*

Mint sok másik eszmét, ezt is a francia forradalom indította útjára. A forradalmi terror, vallásellenesség, régi értékek lerombolása miatt **elutasították a forradalmi változtatások szükségességét.** Ehelyett a **hagyományokra építést és a fokozatos fejlődést tűzte ki célul,** valamint **támogatta az alkotmányosság eszméjét** és a liberalizmus alternatívájává vált.

*Szocializmus*

A **munkásosztály életkörülményei** (nyomor, alkoholizmus) sok emberben részvétet váltott ki és emlékeztett, hogy **hova vezethet egy nagyobb társadalmi robbanás**. A probléma megoldását az **egyén és magántulajdon visszaszorításában látták** **és előtérbe helyezték volna a közösséget**. Ennek a gondolkodásmódnak a neve szocializmus és ezen eszmék vallói a **szocialisták**. Később több ága is kialakult.

*Marxizmus (utópikus)*

**Karl Marx** és **Friedrich Engels** által kidolgozott politikai irányzat a marxizmus, amit **szocialista alapokra helyeztek**. Nézetük szerint a történelem **két osztály harcának eredménye a gazdagok és nincstelenek között.** Szerinte a kezdetekben a társadalom egyetlen közösséget alkotott mivel nem létezett magántulajdon, és annak megjelenése után a **gazdagok egyre jobban kizsákmányolják a szegényeket (proletárok).** Szerinte egy idő után ez így tarthatatlan lesz és a legfejlettebb gazdaságú országokban egy **véres proletárforradalom fog kitörni,** ami végig söpör majd a világon. Ilyenkor a proletárok (nincstelenek) mindaddig **diktatúrát fognak fenntartani, amíg a magántulajdon teljesen meg nem szűnik**. Végül megszületik a **kommunizmus**, ahol **nem lesz magántulajdon**, mindenki a **közért cselekszik** és csak annyi jusst fog mindenki elvenni, amennyire szüksége van. Ez az elképzelés azonban **nem veszi figyelembe az emberi hibák kérdését.** (kapzsiság, gonoszság, stb.)

*Állam- és alkotmányos fogalmak*

Az **alkotmány** az állam (írott vagy íratlan) alaptörvénye, ami rögzíti az államformát, legfőbb állami szervezetek nevét és működési módját, az állampolgárok alapvető jogait és kötelességeit stb.

A **parlamentarizmus** egy olyan államforma, ami három tényezőn alapszik, államfő, végrehajtó hatalom és a parlament.

A **parlament** egy törvényhozó hatalom, ami több feladatot is ellát. Ilyen feladat a törvényhozás, alaptörvény megalkotás, végrehajtó hatalom felügyelete stb.

Egy **képviseleti rendszerben** a nép által közvetlen vagy közvetve megválasztott képviselők kerülnek be a parlamentbe (törvényhozó hatalomba) és ott képviselik a csoport érdekeit stb.

A **választójog** az állampolgárok azon joga, hogy részt vehetnek a képviselőválasztáson, illetve népszavazáson. Ezt lehet életkorhoz kötni, vagy cenzusos alapon szabályozni, azaz vagyoni helyzet vagy iskolázottsági szinthez szabni.

A **hatalommegosztás** az önkényuralmi helyzet elkerülésére szolgált, azonban mostanság már arra értendő, hogy a törvényhozó, végrehajtó és bírói hatalmat el kell egymástól különíteni mind személyi vonatkozás, mind intézményi szinten.