***Az ipari forradalom legjelentősebb területei (könnyűipar, nehézipar, közlekedés) és néhány találmánya. A második ipari forradalom alapvető vonásainak bemutatása***

*Az ipari forradalom kezdetének okai*

A XVIII. század közepén **Angliában jelentős változások történtek**, amelyek megváltoztatták annak történetét. Az ország fejlődését elősegítette, hogy szigetország révén **védve volt a külső támadásoktól**, a **politika nem befolyásolta a gazdaság fejlődését,** és **rengeteg ásványkinccsel rendelkezett** a szigetország.

A változások először a **mezőgazdaságot** **érintik**, ugyanis **elkezdik bekeríteni a legelőket** (karámok kialakítása, főleg juhoknak), így egy **csomó mezőgazdaságban dolgozó ember munka nélkül maradt**. Ez az esemény rengeteg embert arra késztet, hogy **városokba költözzön**, így a **városok létszáma ugrásszerűen megnőtt**. A városokban alakultak ki a **gyárak elődjei, a manufaktúrák**, ahol az emberek kézzel végezték a munkát. Mivel nagyon nagy volt a munkaerő, ezért **minimális fizetésért dolgoztatták** a tulajdonosok a munkásaikat, így megszületett a **vadkapitalizmus**, aminek célja, hogy a tulajdonos rövid időn belül meggazdagodjon, nem törődve semmi mással.

*Az első ipari forradalom*

**1769-ben James Watt feltalálta a gőzgépet**, ami egy alap erőgép volt, ami a gőz erejét energiává alakította át. Később ez szolgáltatta az alapját több másik találmány megalkotásához. Mivel a gép működtetéséhez **szén elégetésére volt szükség**, ezért csak olyan helyeken tudták alkalmazni, ahol nem fenyegetett a tűzvész veszélye, így főleg a **bányászatban, kohászatban, közlekedésben használták**.

**1780-ban John Kay repülő vetélőt terveztett a szövőszékhez**, ezzel beindítva a **textilipar fejlődését**. **1807-ben Fulton** megépíttette az első **gőzhajót** és **1815-ben Stephenson az első gőzmozdonyt,** ami forradalmi 25 km/h-s csúcssebességre volt képes. (ezért Rocket-nek nevezték el)

*Az ipari forradalom hatásai*

A sok modernizálás miatt **felgyorsul a világ menete**, ugyanannyi idő alatt több dolgot tudunk elvégezni. A **közlekedés** és a **szállítás felgyorsul a gőzmozdony és a gőzhajó hatására**. A **vadkapitalizmus gyermekmunkásokat alkalmaz**, akiket kevesebb fizetségért dolgoztatnak, mint a felnőtteket. Mivel azonban rengetegen maradtak munka nélkül **ezért kialakulnak a városokra jellemző nyomornegyedek**, **a bűnözés, az alkoholizmus, a prostitúció.**

Mivel az ipari forradalom idején a környezetvédelem nem volt lényeges ezért **óriási volt a környezetszennyezés**. **Londonban például óriási szmog alakult ki**, aminek következtében **új betegségek jelentek meg a városokban**, ilyenek voltak az angol-láz és a TBC.

A XIX. század közepére a munkásoknak elegük lett a munkakörülményekből és **mozgalmakat szerveztek**. A munkások eszköze lett a **sztrájk** amikor a munkások bementek munkahelyükre, de nem dolgoztak és ezen idő alatt a képviselőjük tárgyal a munkáltatóval a körülményeik javításáról. Végül a munkásmozgalmak hatására pár **szabályozást vezettek be**. Ilyen volt **a gyermekmunka visszaszorítása** (14 éves kor alatt nem lehetett), a **munkaidő maximalizálása napi 14 órában**, **munkakörülmények javítása,** a **vasárnapi pihenőnap bevezetése**, a **május 1-jei munkaszüneti nap** és az **általános titkos választójog bevezetése.**

Ebben az időszakban kezdtek megjelenni Angliában a **nagy futball csapatok**. Valamint érdemes megemlíteni **Owent a jótékony gyárost**, aki munkásainak orvosi ellátást, óvodát, és jó munkakörülményeket biztosított, de ezzel megelőzte a korát. Jelentős **eszmerendszer a szocializmus**, ami a közösségre helyezi a hangsúlyt az egyénnel szemben és a Karl Marx által kidolgozott **marxizmus,** ami egy jövőbeli tökéletes társadalom képét festette fel, ahol minden ember egyenérétkű és minden a közösség tulajdona. (Ez egy képzeletbeli, megvalósulhatatlan világ -> utópia)

*A második ipari forradalom*

A második ipari forradalom az **1860-as években indult el**. Az USA, Német Császárság és Osztrák-Magyar Monarchia ekkor csatlakoznak be Anglia mellé az ipari forradalomba. Itt ugyanis főleg a f**izika és kémia terén történtek újítások**. A fizikával az **acélipar (német),** a **robbanómotor**, az **elektromosság** és a **repülés fejlődött**. A kémiával a **vegyipar, műanyag, robbanóanyag, műtrágya, gyógyszeripar, filmgyártás** jár együtt. Nagy előrelépést jelentett, hogy **megjelentek a tőkés befektetők**, akik a feltalálók mögé vagyoni támogatással álltak be.

Fontosabb feltalálók többek között **Edison** aki a **gramofont** és a **villanykörtét,** **Jedlik Ányos** aki a **dinamót** és a **szódavizet**, a **Wright testvérek** pedig a **repülőgépet**, **Puskás Tivadar** pedig a **telefonhírmondót** találták fel.

A jelentősebb létrejött monopóliumok:

* A **kartell** akkor jön létre, amikor a vállalatok megegyeznek egymással a piac és az árak felosztásáról. Ilyen módon nem jön létre verseny a vásárló kegyeiért, ezért a törvény tiltja a kartell létrehozását.
* A **szindikátus** különböző profilú cégek összefogását jelenti egy bizonyos termék megalkotása érdekében. (pl.: autók esetén)
* A **konszern** egy bank irányítása alatt létrejött vállalat
* A **tröszt** pedig egy-egy vezető vállalat összeolvadásakor jön létre, és ez a folyamat részvényfelvásárlás útján jön létre.