***Egy középkori város jellemzőinek bemutatása.   
A középkori kereskedelem sajátosságai.***

*A városok kialakulása*

A Középkorban **nemcsak falvakban, hanem városokban is éltek az emberek**. Ezek jellemzően kereskedelmi útvonalakon, ókori városokon, folyó vagy vízpartokon és egyéb stratégiai pontokon jöttek létre. Egy város úgy is kialakulhatott, hogy az kiváltságokat kapott a földesúrtól vagy királytól.

*A városok jellemzői*

A városokat **városfallal vették körbe**, ami megvédte a lakosokat a háborúkban. Az utcákon **nem volt járda** és ezek **jellemzően mocskosak, sarasok** voltak. **Mivel nem volt kiépített vízvezetékrendszer vagy csatornarendszer,** ezért az emberek a **szemeteket és** gyakran az **éjjeli edények tartalmát is az utcára öntötték ki**. Az ilyen körülmények miatt gyakoriak voltak a sok halálos áldozatot követelő **járványok**. A város központja a főtér volt, itt álltak a templomok, díszes középületek, városháza stb. **A városok gyakran egyházi központokká váltak**, amiknek a szívében **hatalmas székesegyházak vagy katedrálisok álltak**. Némely városokban az oktatás is jelentős volt, itt ugyanis egyetemek épültek.

A város **lakosságát polgároknak nevezzük**. Mivel általánosságban elmondható volt, hogy a polgároknak jobb soruk volt, mint a jobbágyoknak, ezért sokan próbáltak polgárrá válni. Ugyanis, **ha valaki egy évet és egy napot eltöltött** valamelyik városban, az **felszabadult a jobbágyi kötelezettségei alól**. Teljesjogú polgárnak az számított, akinek vagy háza vagy műhelye volt a városban. A **polgárok választották meg a város bíróit, hivatalnokait, vezetőit egyszóval az önkormányzatot**. Az önkormányzat megválasztása és a vásártartási jog jelentette a legfontosabb városi kiváltságokat.

A városban dolgozó **iparosok szervezetekbe tömörültek**, ezeknek a neve **céh** volt. Egy városban **csak az űzhetett ipari tevékenységet, aki valamilyen céhbe tartozott**. Aki nem volt tagja egy céhnek sem, azt **kontár**nak nevezték és megbüntették. **A céhek határozták meg, hogy az áruért cserébe mennyi pénzt kérhetnek el, valamint milyen minőségűnek kellett lennie az árunak.** A céhek ezenfelül hozzájárultak a város fejlődéséhez, például pénzt adtak a városfal újjáépítéséhez vagy segítették az egyházat.

*A középkori kereskedelem*

A kereskedelemben jelentős szerepe volt az úgynevezett **távoli kereskedelemnek**. Itt távoli tájakról, **főleg Kínából** többhónapos út során különböző portékákat szállítottak be. Ilyen a **selyem** és egyéb áru. A városok jó helyszínt szolgáltattak a **vásárok rendezésére.** Ezek **általában vasárnapra** **estek** innen is származik a vasárnap kifejezés. Az egyes középkori városoknak volt úgynevezett **árumegállító joga**. Ez azt jelentette, hogy a városban kötelező volt a kereskedőknek megállniuk az portékájuk áruba bocsájtására, de az árat a város szabta meg.