***Az egyház szerepe a középkori művelődésben és a mindennapokban***

*Előzmények*

A Nyugatrómai Birodalom helyén kialakuló germán királyságokban sokáig a pogány hitvilág volt az elterjedt. Később a hittérítő papok hatására és néhol erőszakosan Európa áttért a kereszténységre.

*Az egyház jellemzése*

A **templomokat a földesurak építtették**, a **jobbágyok pedig tizedadót fizettek** az egyháznak, hogy fel tudják tartani magukat. Vasárnaponként **kötelező volt a misére járás,** ez alól csak a betegek mentesültek. Aki nem jelent meg az istentiszteleteken arról feltételezték, hogy boszorkány és sokszor ki is végezték őket. Az közéletben a **vasárnap és az ünnepek jelentettek munkamentes napokat**. Ünnepeken tilos volt dolgozni és ezek húsvétra és karácsonyra estek.

**Az egyházi hierarchia legalacsonyabb fokán a plébánosok álltak**, ők a falu papjai voltak, **akik miséket, temetéseket, gyónást, keresztelőket és egyházi ünnepeket vezényeltek le** az embereknek. Ehhez szüksége volt a papoknak az **olvasás és éneklés tudományára**. A plébánosok felett álltak a **főpapok**, akik **püspökökből** és **érsekekből** álltak. A csúcson a Rómában lakó **pápa** állt.

A vallási életben fontos szerepet töltöttek be ezen felül a **szerzetesek**. A szerzetesek **zárt közösségekben** éltek és **életük a munka és az imádkozás** között zajlott. Lakhelyük az úgynevezett **kolostor**, ahol kódexek másolásával, gazdálkodással és persze tudományokkal foglalkoztak.

**A középkorban a tudás csak a papok számára volt elérhető így**, ha valaki azt akarta, hogy a gyermekei megfelelő neveltetést kapjanak akkor papnak adta őket. Az egyház ezenfelül beleszólt a politikába is, saját **egyházi bíróságai** voltak.

Az egyházban ezen felül nagy szerepet tulajdonítottak a szenteknek. A **szentek** olyan személyek lehettek, akik életükben olyan jelentős vallási tevékenységet folytattak, amiről később úgy gondolták, hogy kiérdemelték helyüket a paradicsomban. Az **eretnekek** ezzel szemben olyan személyek voltak, akik az egyház valamilyen tanításával nem megegyező dolgot állítottak. Az ilyen személyeket általában kivégezték.

*Az egyház művészete*

Az egyház építészetét két stílus, a gótika és a román stílus dominálta. A **román stílus** a római építészet továbbfejlesztése, **jellemzően zömök, vaskos falai voltak, lőrésszerű ablakokkal**. Az ilyen templomok védelmet nyújtottak a lakosság számára, ha valamilyen veszélyhelyzet lett volna. A **gótikus stílus** ezzel szemben **a pompára helyezte a hangsúlyt**. Itt díszes üvegablakok, csúcsíves boltozat és magasba törő díszített tornyok voltak a meghatározók.

A **zenében** is jelentős volt az egyház behatása. Példának okáért a **gregorián énekstílus** is hozzá kötődik, ami **egyszólamú, férfikórus által előadott ének** volt.